
Egy birtokjogi per és Balmazújváros társadalma a 18-19. században

A dolgozat egy lokális közösség, Balmazújváros társadalomtörténetét kísérli meg felvázolni egy úrbérrendezési persorozatból kiindulva, úgy, hogy több vonatkozásban érinti a gazdasági és kulturális folyamatokat melyek bemutatását a természeti környezet hatásainak nyomatékosításával teszi. A kutató a kvantitatív történetírás és a történeti földrajz módszertani előnyeit kihasználva arra törekedett, hogy a dolgozat mozaikosságával párhuzamban különböző látószögek és nézőpontok jelenjenek meg munkájában. Erre a mintára elsősorban a dolgozat narratív jellege miatt volt szükség, ami a különbözős táblázatok és grafikonok kiegyensúlyozására is szolgál.



